Г1излара-г1опан коменданта инарла Ахвердовс, Таймин Бийболата дечу т1елатаршна резавоцуш яздора инарла Гудовиче: «Суна хууш ду Шела юьртан старшинас Таймин Биболата а, Аг1арчу юьртдас Гендергеев Чулика а т1елаьцний шайна алапа х1оттадахь, чин а лахь, шаьш вайна т1елатарш деш болу нохчий бухабохур бу аьлла. Тхуна, г1уллакх дан новкъарлонаш а йийр яц аьлла. Амма соьга х1инццалц цу хьокъехь цхьа а хаам кхаьчна бац. Я и Бийболат суна х1инца а гина а вац». Ткъа цуьнан накъост къона молла Ташо-Хьаьжа Таьшкичуьра г1умкий, нохчий т1аьхьа а х1иитийна тхуна т1елетарш деш ву. Амма Ташо-Хьаьжа х1инца а инарлийн сводкаш т1ехь язвеш вацара. Атта дара дерриг зенаш вевзаш волчу Таймин Бийболатана т1еяздар.